CELEX: 62020TB0633
Language: ro
Date: 2021-09-27 00:00:00
Title: Cauza T-633/20: Ordonanța Tribunalului din 27 septembrie 2021 – CNMSE și alții/Parlamentul și Consiliul [„Acțiune în anulare – Sănătate publică – Regulamentul (UE) 2020/1043 – Efectuarea de studii clinice cu medicamente de uz uman care conțin organisme modificate genetic – Tratarea sau prevenirea bolii provocate de coronavirus SARS-CoV-2 (COVID-19) – Noțiunea de act legislativ – Noțiunea de act normativ – Lipsa afectării individuale – Inadmisibilitate”]

6.12.2021   
            
            
               RO
            
            
               Jurnalul Oficial al Uniunii Europene
            
            
               C 490/43
            
         
      Ordonanța Tribunalului din 27 septembrie 2021 – CNMSE și alții/Parlamentul și Consiliul
      (Cauza T-633/20) (1)
      
      („Acțiune în anulare - Sănătate publică - Regulamentul (UE) 2020/1043 - Efectuarea de studii clinice cu medicamente de uz uman care conțin organisme modificate genetic - Tratarea sau prevenirea bolii provocate de coronavirus SARS-CoV-2 (COVID-19) - Noțiunea de act legislativ - Noțiunea de act normativ - Lipsa afectării individuale - Inadmisibilitate”)
      (2021/C 490/51)
      Limba de procedură: franceza
      
         Părțile
      
      
         Reclamanți: Coordination nationale médicale santé – environnement (CNMSE) (Paris, Franța) și ceilalți cinci reclamanți ale căror nume figurează în anexa la ordonanță (reprezentant: G. Tumerelle, avocat)
      
         Pârâte: Parlamentul European (reprezentanți: J. Etienne și W. Kuzmienko, agenți), Consiliul Uniunii Europene (reprezentanți: A. Jaume și M. Moore, agenți)
      
         Obiectul
      
      Cerere întemeiată pe articolul 263 TFUE, având ca obiect anularea Regulamentului (UE) 2020/1043 al Parlamentului European și al Consiliului din 15 iulie 2020 privind efectuarea de studii clinice și furnizarea de medicamente de uz uman care conțin organisme modificate genetic sau care constau în organisme modificate genetic și care sunt destinate tratării sau prevenirii bolii provocate de coronavirus (COVID-19) (JO 2020, L 231, p. 12).
      
         Dispozitivul
      
      
                  1)
               
               
                  Respinge acțiunea ca inadmisibilă.
               
            
                  2)
               
               
                  Nu mai este necesară pronunțarea cu privire la cererile de intervenție formulate de Comisia Europeană și de Asociația fără scop lucrativ „Groupe de Réflexion et d’Action Pour une Politique Ecologique”.
               
            
                  3)
               
               
                  Coordination nationale médicale santé – environnement (CNMSE) și ceilalți cinci reclamanți ale căror nume figurează în anexa la ordonanță suportă propriile cheltuieli de judecată, precum și cheltuielile de judecată efectuate de Parlamentul European și de Consiliul Uniunii Europene.
               
            
                  4)
               
               
                  Comisia și Asociația fără scop lucrativ „Groupe de Réflexion et d’Action Pour une Politique Ecologique” suportă propriile cheltuieli de judecată aferente cererilor lor de intervenție respective.
               
            
         (1)  JO C 9, 11.1.2021.